הפארק ההיסטורי הלאומי מקום הולדתו של אברהם לינקולן

הפארק הלאומי ההיסטורי "מקום הולדתו של אברהם לינקולן" (באנגלית: Abraham Lincoln Birthplace National Historical Park) הוא פארק היסטורי אמריקאי המשמר שני אתרי חוות נפרדים במחוז לה רו, קנטקי, שם נולד אברהם לינקולן וחי בילדותו. הוא נולד באתר סינקינג ספרינג (Sinking Spring) מדרום להודג'נוויל (Hodgenville) וכשהיה בן שנתיים המשפחה עברה לחוות נוב קריק מצפון מזרח להודג'נוויל, שם התגורר עד גיל שבע. מרכז המבקרים של הפארק ממוקם באתר סינקינג ספרינג.

 סינקינג ספרינג 
בסוף 1808, תומאס וננסי לינקולן התיישבו בחוות סינקינג ספרינג. ב-12 בפברואר 1809 נולד שם אברהם לינקולן בבקתת עץ בת חדר אחד. כיום כתובתו האתר היא דרך חוות לינקולן 2995, הודג'נוויל, קנטקי. בקתה סמלית הדומה לזו שבה נולד לינקולן, שמורה באתר בתוך מבנה הנצחה נאו-קלאסי משנת 1911. באתר נמצאים מרכז מבקרים ואנדרטת לינקולן הראשונה.

 בניין הזיכרון 
בניין זיכרון בסגנון אדריכלות האמנויות היפות ואדריכלות נאו-קלאסית תוכנן על ידי ג'ון ראסל פופ עבור אתר ההולדת. ב-12 בפברואר 1909, לציון מאה שנה להולדתו של לינקולן, הונחה אבן הפינה על ידי הנשיא תאודור רוזוולט והבניין נחנך ב-9 בנובמבר 1911 על ידי הנשיא טאפט. כמעט מאה שנים לאחר שתומס לינקולן עבר מחוות סינקינג ספרינג, הוצבה בקתת עץ דומה בתוך בניין הזיכרון. בניין הזיכרון כולל 16 חלונות, 16 שושנות על התקרה ו-16 עמודי גדר, המייצגים את לינקולן כנשיא ה-16. 56 המדרגות המובילות לכניסה לבניין מייצגות את גילו בעת מותו. 

 בקתת העץ 
ימין|ממוזער|290x290 פיקסלים|בקתת עץ סמלית בבניין הנצחה
בקתת העץ המקורית שבה נולד לינקולן פורקה לפני 1865. המסורת המקומית טענה שחלק מבולי העץ מהבקתה שימשו לבניית בית סמוך. אלפרד ו' דנט, איש עסקים מניו יורק, רכש את חוות לינקולן ב-1894 והשתמש בבולי העץ מבית זה כדי לבנות בקתה דומה במראה לבקתה המקורית שבה נולד לינקולן. הבקתה פורקה והוקמה מחדש לתצוגה בערים רבות. בולי העץ של בקתה זו, עם בולי עץ שבטעות נחשבו שייכים למקום הולדתו של ג'פרסון דייוויס ואולי בקתה שלישית, נרכשו על ידי איגוד חוות לינקולן (LFA), שהאמין שרכש רק בולי עץ מבית לינקולן. כאשר פועלים ניסו לשחזר את הבקתה, הם גילו את הבעיה. איגוד חוות לינקולן קנה בקתה בת חדר אחד דומה לזו ששחזר דנט. כאשר הבקתה האחרונה ששופצה הוצבה בבניין הזיכרון, גודלה הקשה על תנועת המבקרים. איגוד חוות לינקולן הפחית את גודל הבקתה מ-16 על 18 רגל (בערך 6 על 5 מטר) ל-12 על 17 רגל (בערך 4 על 5.5 מטר).

בקתת הלידה הסמלית מייצגת את זו שבה נולד אברהם לינקולן ב-12 בפברואר 1809. המקורית כנראה אבדה עם הזמן, ובולי העץ בבקתה זו מתוארכים בעיקר לשנות ה-1840 ומתארים בקתת מגורים טיפוסית מאמצע המאה ה-19.

 ערוץ נוב 

ממוזער|ערוץ נוב בבית ילדותו של אברהם לינקולן, מחוז לה רו, קנטקי.
ממוזער|300x300 פיקסלים|מקום הולדתו של לינקולן (חוות סינקינג ספרינג) למטה משמאל, ובית ילדותו (חוות ערוץ נוב) למעלה מימין, ליד הודג'נוויל, קנטקי. הפארקים נמצאים כ-15 ק"מ זה מזה על כביש 31E של ארצות הברית.
לינקולן נולד בסינקינג ספרינג ובגיל שנתיים עבר עם משפחתו לחווה ששכנה כמה קילומטרים מצפון-מזרח לשם, לאורך ערוץ נוב (נוב קריק, Knob Creek), ליד כביש 31E של ימינו, שם התגורר עד גיל שבע.

השטח הכולל של חוות נוב קריק הוא כ-230 אקר, מתוכם משפחת לינקולן התגוררה על כ-30 אקר. אביו של לינקולן, תומאס לינקולן, חכר את האדמה ליד שביל קמברלנד הישן (כיום כביש 31E של ארצות הברית ) בתקווה להחזיר לעצמו את חוות סינקינג ספרינג, שם נולד לינקולן.  בבית המשפחה בנוב קריק נולד ומת אחיו של לינקולן, תומאס. לינקולן עצמו כמעט מת גם הוא בחווה, כמעט טבע בנחל הסמוך עד ששכנו וחברו אוסטין גולהר (Gollaher) הושיט ענף כדי להציל אותו מהמים הסוערים. בדצמבר 1816, כשהיה לינקולן כמעט בן שמונה, הוא עבר עם משפחתו לחווה באינדיאנה, אשר נשמרת כיום כאנדרטה הלאומית לילדות לינקולן (Lincoln Boyhood National Memorial).

הבקתה שבה התגוררו בני משפחת לינקולן הועברה מאוחר יותר על ידי גולהר. גולהר הרס את הבית הישן והשתמש בבולי העץ כדי לבנות אורוות סוסים במרחק של כקילומטר וחצי במורד הכביש. שנים לאחר מכן, האורווה נהרסה בשיטפון.

שני המבנים ההיסטוריים במקום הם פאב לינקולן ובקתת גולהר.  הפאב נבנה בשנת 1933 בעלות של 4,200 דולר; המבנה בן הקומה וחצי נבנה מעץ ובטון בתוכנית א-סימטרית. בקתת גולהר נבנתה ככל הנראה בסביבות שנת 1800, והועברה למיקומה הנוכחי כדי לשקף את המראה של בקתת לינקולן. ההערכה היא שזו הבקתה בה התגוררה משפחתו של אוסטין גולהר במהלך שהותו של לינקולן בחוות נוב קריק.  הפאב נבנה כדי לנצל את תנועת התיירים המשגשגת שהגיעה למחוז לה רו כדי לראות אתרים הקשורים ללינקולן, בדומה לפונדק ננסי לינקולן. במקור, זה היה אולם ריקודים בו הוגשו משקאות חריפים, אך כאשר מחוז לה רו הפך "יבש" בשנת 1942, הוא הוסב למוזיאון וחנות מתנות, וכך נותר עד שנסגר בשנת 1998. במהלך שנות השמונים, כאשר היה בבעלות פרטית, 20,000 איש ביקרו במתחם מדי שנה. 

החווה הוכרזה כאתר לאומי במרשם הלאומי של מקומות היסטוריים ב-1988, בשל תפקידה בתיירות במחוז לה רו, קנטקי, ובשל הקשר שלה לאברהם לינקולן.  פרטים נוספים על ההיסטוריה והפרטים הספציפיים של האתר מכוסים בדוח שירות הפארקים הלאומיים של ארצות הברית משנת 2006. 

אתר נחל נוב נוסף לפארק הלאומי בנובמבר 2001 לאחר שבית המשפט של מחוז לארו (County Fiscal Court) רכש אותו מבעלים פרטיים באמצעות קרן שימור אדמות המורשת של משרד שמורות הטבע של קנטקי.

 ניהול 
בניין הזיכרון נבנה על ידי אגודת חוות לינקולן באתר סינקינג ספרינג בין השנים 1909 ו-1911. בשנת 1916 האגודה תרמה את האנדרטה והרכוש לממשלה הפדרלית, אשר הקימה את הפארק הלאומי אברהם לינקולן ב-17 ביולי 1916. משרד המלחמה ניהל את האתר וב-10 באוגוסט 1933 הוא הועבר לשירות הפארקים הלאומיים. הוא הוגדר כפארק הלאומי ההיסטורי אברהם לינקולן ב-11 באוגוסט 1939. שמו שונה והוא סומן מחדש כאתר ההיסטורי הלאומי "מקום הולדתו של אברהם לינקולן" ב-8 בספטמבר 1959. כמו כל האתרים ההיסטוריים המנוהלים על ידי שירות הפארקים הלאומיים, האתר רשום במרשם הלאומי של מקומות היסטוריים, החל מ-1966. הגדרת האתר ההיסטורי הורחבה וכללה את אתר נוב קריק ב-1998. ב-2009 שני האתרים הוגדרו שוב כפארק היסטורי לאומי.
טקסט=A photo of the sinking spring in Abraham Lincoln Birthplace National Historical Park.|ממוזער|270x270 פיקסלים|המעיין שעל שמו נקראת חוות סינקינג ספרינג (Sinking Spring, באנגלית: המעיין השוקע).

 מתקנים 
אתר סינקינג ספרינג, בו נמצאת אנדרטת 1911, כולל מרכז מבקרים, מוזיאון, תיאטרון וחנות ספרים. באתר נחל נוב יש צוות הדרכה בימים מסוימים בחודשי הקיץ. בשני האתרים יש אזורי טיולים ופיקניק. 

הערות שוליים

 מקורות 

 הפארקים הלאומיים: אינדקס 2001–2003. וושינגטון: משרד הפנים של ארצות הברית.
 פיקון; לואיס ל. היכן נולדו הנשיאים: ההיסטוריה והשימור של מקומות הלידה הנשיאותיים (2012)

 קישורים חיצוניים 



קטגוריה:ארצות הברית: פארקים היסטוריים לאומיים
קטגוריה:אברהם לינקולן
קטגוריה:קנטקי: היסטוריה